ત્યાર પછી તો તેમણે એક-બે નહીં બલકે ત્રણ-ત્રણ વખત આ રીતે હિમાલય ખૂંદ્યો છે. તેમણે પોતાની તમામ હૅન્ડ-કન્ટ્રોલ ધરાવતી મૉડિફાઇડ કારમાં દિલ્હીથી લેહ-લદ્દાખ અને ત્યાંથી રિટર્ન થવાની ત્રણ હજાર કિલોમીટરની સફર પણ તય કરી છે. વિશ્વના સૌથી ઊંચા મોટરેબલ રસ્તાઓ પરથી રોહતાંગ, ખારદુંગ લા જેવા પાસમાં થઈને તેમણે માઇનસમાં તાપમાન ધરાવતી નવ દિવસની આ સફર તય કરી હતી. આ બદલ તેમનું નામ લિમકા બુક ઑફ રેકોર્ડ્સમાં પણ દર્જ કરવામાં આવ્યું હતું. તદુપરાંત તેમને ટ્રુ ગ્રિટ નામનો ખાસ અવૉર્ડ પણ અપાયો હતો. ઇન્ટરેસ્ટિંગ વાત એ છે કે બાઇક પ્રત્યેના પ્રેમને કારણે જ દીપા મલિકનાં પ્રેમલગ્ન બિક્રમ સિંહ સાથે થયેલાં. એક આર્મી-ઑફિસરની દીકરી દીપાને જીવનસાથી તરીકે પણ આર્મી-મૅન જ મળ્યો. બિક્રમ સિંહે ઘણે અંશે દીપાના સ્પોર્ટ્સ-કોચ અને લાઇફ-કોચની પણ ભૂમિકા અદા કરી છે.